شەفەق نیوز/ هێزیگ
سەروە ئاژانس هەواڵگری لە وەزارەت ناوخۆ، ئمڕوو دووشەممە، توێنست دزی چەکدارانەیگ
لەبان ماڵ ئەفسەر گەورایگ لە بەغداد پایتەخت پوێچەڵ بکەێد.
بەیاننامەیگ لە
هەواڵگری رەسیە ئاژانس شەفەق نیوز وت: دویای وەرگردن خەوەرداین لە دزییگ چەکدارانە
لەبان ماڵ ئەفسەریگ وە پلەی عەقید لەناوچەی زەیونە لە بەغداد، و دزیکردن پویل و تڵا،
وەکوتپڕ تیمیگ لە مەفرەزەیل ئاژانس هەواڵگری لە وەڕێۆبەرایەتی هەواڵگری پۆلیس فیدڕاڵی
لە وەزارت ناوخۆ دروسکریا.
بەیاننامەگە
وتیش؛ دویای خەسەوکردن تەقەلاگان و لەوەختیگ پەیمانەیی دوو ساعەت وەپی چگ، دەسوەسەر
توومەتبارە دزەگە  کریا و چشتە دزییەگان لەلای
بوی، ک دوو کلوانک و ٦ دەسوینک تڵا و بایی ١٠٠٠ دۆلار و ٥٠٠٠٠ هەزار دینار پویل بوین.
بەیاننامەگە ئاماژە کرد ک قسەیل توومەتبارەگە
واژوو کریان و هەواڵەی لایەنە پەیوەندیدارەگان کریا ، و چشتە دزیکریایەگان دریانە
خاوەنیان.
